ร้านเล็กๆ หัวมุมถนนนิมมาน ซอย 6 แห่งนี้เป็นร้านอาหารเช้ายอดนิยมของชาวต่างชาติ ลืม Breakfast ที่ รร.ใปได้เลย เพราะเขาเสิร์ฟเมนูขนมปัง สารพัดไข่ แบบที่ฝรั่งเขากินกัน เราคงเป็นคนไทยคนเดียวในร้านที่พยายามทำตัวกลมกลืน

อาหารราคาไม่ถูกซะทีเดียว ขนมปังธรรมดาก็ 45 บาท พอเริ่มสั่งเป็นแซนวิช ออมเล็ต ราคาก็อัพขึ้นมาเป็น 120-150 ทันที 

Menu แนะนำของที่นี่เป็น Healthy Delicious Menu พวก Egg White Omelette, Scrambled Eggs served with Toast & Salad ถ้าอยากทานให้มีสกุลกว่านั้นให้สั่ง
Egg Benenict หรือ Florentine ขนาดโรงแรม 5 ดาวหลายที่ยังไม่มีเสิร์ฟ เพราะฉะนั้นต้องลองครับ มันคือ poached eggs served over toasted muffin ถ้าใครไม่กินไข่ดิบ ต้องกำชับพิเศษ เนื่องจากพอเจาะไข่ขาวสีนวลแล้ว ไข่แดงจะน้ำแตกไหลเยิ้มเลยทีเดียว

หลังจากลองทาน Egg Benedict with Salmon แล้วต้องบอกว่าสุดยอดมาก แต่ยังเป็นรองที่ รร. chedi chiangmai คราวหน้าขอแทนแบบไข่สุกๆขึ้นมานิดนึง 

แนะนำว่าถ้าทานขนมปิ้ง American Breakfast แบบธรรมดา ให้อยู่ทานที่ รร. แต่ถ้าต้องการทานแบบมีสีสัน พวก Bagel, Burger หรือ Homemade sandwich ค่อยออกมาทานที่ร้านนี้ แล้วคุณจะติดใจจนลืม ไส้กรอก ไข่ดาวไปเลย

ครั้งหน้าแวะมานิมมาน ถ้าหาอาหารเช้ามีชาติสกุลทานไม่ได้ ให้แวะมาร้านนี้ครับ